Posted by: willemien | 2011/09/05
Hallo doc.Ek probeer tans om my suiker inname te verminder- ek het in die verlede 2 eetlepes suiker in my tee gedrink (en so ongeveer 6 koppies tee per dag gedrink). Dit is nou 2 dae en is vir my baie moeilik. Wanneer gaan die ''cravings'' begin weggaan.?Ek moet ophou want ek kan sien die baie suiker het ''n slegte uitwerking op my vel - is dit wel so dat te veel suiker sleg is vir mens se vel? dankie
Indien jy regtig 2 eetlepels (30g) suiker in elke koppie tee gedrink het en 6 koppies tee per dag gedrink het, dan het jy 'n tamaai hoeveelheid suiker ingeneem: 6 x 30 = 180 g suiker/dag! Dit is dus 'n goeie idee om jou suikerinname te verminder. Die beste manier om dit te doen is om geleidelike elke 2 dae bietjie minder suiker te gebruik. Om net van een dag na die volgende dag van 180g tot 0g te gaan, is 'n skok vir die liggaam en sal maklik drange veroorsaak. Probeer tog om dit geleidelik te doen en maak seker dat jy aan lae-energie versnaperings peusel soos aarbeie en ander bessies, baba tamaties, seldery of wortelrepies, komkommer, ens, om jou eetlus in toom te hou. Oormatige suikerinname kan moontlik bydra tot insulienweerstandigheid wat op sy beurt die vel kan aantas. Maar oor die algemeen, word slegte vel en aknee deur hormoonwanbalanse veroorsaak. Dit sal help om 'n Dermatoloog (velspesialis) te raadpleeg vir die velprobleme.